Panis angelicus
Verbis "Panis angelicus" incipit paene ultima cantilena hymni Sacris solemniis a Thoma Aquinate anno 1264 ad celebrandum diem festum Corpus Domini scripti. Hunc hymnum Caesar Franck et alii compositores modis musicis ornaverunt. Verba huius hymni haec sunt: Panis angelicus fit panis hominum; Dat panis coelicus figuris terminum: O res mirabilis! manducat Dominum pauper, servus et humilis. Te trina Deitas unaque poscimus: Sic nos tu visita, sicut te colimus; Per tuas semitas duc nos quo tendimus, Ad lucem quam inhabitas. Amen.